PRITARTA

Panevėžio rajono savivaldybės tarybos

2020 m. gegužės 28 d. sprendimu Nr. T-

**PANEVĖŽIO R. NAUJAMIESČIO GIMNAZIJOS
2019 METŲ VEIKLOS ATASKAITA**

**I. BENDRA INFORMACIJA APIE MOKYKLĄ**

1.1. Mokyklos kontekstinė aplinka (geografinės, kultūrinės, demografinės, ekonominės ir kt. situacijos įtaka mokyklos veiklai).

Naujamiesčio gimnazija yra nutolusi nuo Panevėžio miesto apie 16 km. Nuo Naujamiesčio gimnazijos 6–7 km atstumu yra Berčiūnų pagrindinė mokykla ir Upytės Antano Belazaro pagrindinė mokykla. Kasdien į Naujamiesčio gimnaziją iš aplinkinių kaimų atvyksta 61 mokinys (38,85 %). Dalis mokinių (34 %) vežami gimnazijos transportu: 28 vietų autobusu ir 8 vietų lengvuoju automobiliu. Daugiau kaip 38 % mokinių atvyksta mišriai: rytą mokykliniu transportu arba maršrutiniais autobusais, po pamokų mokykliniu transportu, maršrutiniais autobusais ir apie 5 % mokinių į gimnaziją ir į namus veža tėvai (globėjai, rūpintojai) ar kiti šeimos nariai. Keletas šeimų, gyvenančių Berčiūnų k., Daukniūnų k., Berniūnų k., leidžia vaikus į Naujamiesčio gimnaziją:
2019 m. buvo 8 vaikai, 2020 m. planuoja atvykti –12. Vadovaujantis Panevėžio rajono savivaldybės tarybos 2019 m. gruodžio 6 d. sprendimu Nr. T-231 „Dėl Panevėžio rajono savivaldybės tarybos
2016 m. kovo 30 d. sprendimo Nr. T-48 „Dėl Panevėžio rajono savivaldybės bendrojo ugdymo mokyklų tinklo pertvarkos 2016–2020 metais bendrojo plano patvirtinimo pakeitimo“, 2020-08-31 likviduojama Berčiūnų pagrindinė mokykla. Planuojama, kad dalis mokinių iš Berčiūnų pagrindinės mokyklos nuo 2020-09-01 vyks į Naujamiesčio gimnaziją. 2019-09-02 duomenimis gimnazijoje mokosi 157 mokiniai, yra 11 klasių. Vidutinis mokinių skaičius 1–4, 8–II klasėse – 14 mokinių. Dauguma vaikų į pirmą klasę ateina iš šalia gimnazijos esančio lopšelio-darželio „Bitutė“ priešmokyklinio ugdymo grupės. 2019 m. rugsėjo 1 d. dėl mažo mokinių skaičiaus (buvo 6) nesudaryta III klasė. Mokinių skaičius mokykloje kinta kasmet, pvz., 1–IV klasėse nuo 2016 m. iki 2019 m. sumažėjo 47 mokiniais. Didžiausias mokinių skaičiaus kitimas vyksta baigus pagrindinio ugdymo programą, po 8 ar 10 klasių. Apie 30 proc. gimnazijos mokinių kasmet lanko Panevėžio r. muzikos mokyklos Naujamiesčio skyrių. Gimnazija bendradarbiauja su visomis miestelio įstaigomis, su verslininkais, Naujamiesčio piliečių draugija, Trečiojo amžiaus universiteto Naujamiesčio skyriaus lankytojais.

Naujamiesčio miestelyje yra dauguma gyventojų poreikius ir lūkesčius užtikrinančių įstaigų: seniūnija, kultūros centras-dailės galerija, Panevėžio r. muzikos mokykla, lopšelis-darželis, bažnyčia, 3 parduotuvės, ambulatorija ir palaikomojo gydymo ir paliatyviosios slaugos ligoninė.

Mokinių šeimų materialinė padėtis vidutinė. Gimnazijai sudėtinga surasti rėmėjų. Gausėja socialinę atskirtį patiriančių mokinių, kuriems reikia specialiosios paramos, daugėja disfunkcinių šeimų (išsiskyrusių, tėvų, išvykusių į užsienį ir palikusių vaikus su seneliais ar globėjais). Daugiau kaip 38 proc. vaikų auga nepilnose šeimose ar su globėjais. Kasmet į gimnaziją atvyksta vis daugiau vaikų iš socialiai remtinų šeimų. Socialinė aplinka formuoja skirtingą tėvų ir vaikų supratimą apie pareigą, atsakomybę ir formuoja vaikų vartotojišką požiūrį, žemą mokymosi motyvaciją. Yra aktyvių, pozityvaus požiūrio, bendradarbiaujančių tėvų (globėjų, rūpintojų). Tačiau dalis tėvų (globėjų, rūpintojų) dar vengia lankytis gimnazijoje, tėvų (globėjų, rūpintojų) susirinkimuose, menkai domisi vaiko ugdymo(si) aplinka, pasiekimais. Gimnazija taiko įvairias tėvų (globėjų, rūpintojų) informavimo formas (individualūs susitikimai, apskritojo stalo diskusijos ir pan.) skatinančias tėvus (globėjus, rūpintojus) pajusti asmeninę atsakomybę ir dalyvauti vaikų ugdymo(si) procese.

1.2. Vadybinės veiklos pasiekimai, įsimintini sėkmės atvejai.

Vadybinės veiklos pasiekimas – pastebėti darbuotojai lyderiai, sudarytos sąlygos jų profesiniams sumanymams įgyvendinti ir telktis į darbo grupes, klubus. Gimnazijoje veikia neformalios grupės: Aktyvių mokytojų klubas, Edukacinių erdvių formavimo grupė, Bendruomenės telkimo grupė. Sėkmingumą lėmė gimnazijos vadovų kartu su mokytojais dalyvavimas nacionaliniuose, tarptautiniuose projektuose, komandinis ugdymo(si) aplinkų gerinimas racionaliai panaudojant materialinius bei žmogiškuosius išteklius bei bendrų susitarimų mokyklos bendruomenėje laikymasis. Gimnazijoje dominuoja pasidalytoji lyderystė. Mokytojai prisiima asmeninę atsakomybę, rodo iniciatyvą savarankiškai rengdami ir teikdami paraiškas įvairiems fondams. Pradėti vykdyti Švietimo, mokslo ir sporto ministerijos ir Sporto rėmimo ir Švietimo paramos fondų finansuojami projektai: „Sveikatos avilys“ Nr. SRF-FAV-2019-1-094-119-01, „Sveikatos auginimo kelias“ Nr. SRF-SIĮ-2019-1-0260, „Erasmus+“ KA1 Nr. 2019-1-LT01-KA101-060285 „Kalbų spalvos“. Projektams įgyvendinti gimnazijai skirta finansinė parama daugiau kaip 90 000 Eur. Gimnazijos dalyvavimas projektuose „Mokyklų aprūpinimas gamtos ir technologinių mokslų priemonėmis“ Nr. 09.1.3-CVPA-V-704-02-00018 ir „Bendrojo ugdymo turinio ir organizavimo modelių sukūrimas ir išbandymas bendrajame ugdyme“ Nr. 09.2.1-esfa-v-726-04-0001 suteikė galimybę praturtinti gamtos mokslų dalykų pamokas naujomis mokymo priemonėmis.

Tęsiamas edukacinių erdvių kūrimas ir turtinimas. Tikybos kabinetas pertvarkytas į etnokultūros, muziejaus klasę. Muziejaus fondais naudojasi įvairių dalykų mokytojai, organizuojamos integruotos pamokos. Naujose muziejaus patalpose kuriama neformali aplinka, skirta etnokultūros, krašto istorijos, dorinio ugdymo temų integracijai, klasių valandėlių, tėvų (globėjų, rūpintojų) susitikimams organizuoti. Koridoriuje, šalia etnokultūros klasės, kuriamas vizualinis Naujamiesčio istorijos pristatymas. Vadybinės veiklos pasiekimai – tai komandinio darbo, paremto asmenine atsakomybe, rezultatas.

Bendradarbiaujant ir tariantis parengtas gimnazijos 2020–2022 metų strateginis planas. Susitarta dėl vizijos: Naujamiesčio gimnazija – savitumą puoselėjanti, atvira ir besimokanti bendruomenė.

1.3. Darbuotojai:

|  |  |  |
| --- | --- | --- |
| Eil. Nr. |  | 2018 m. gruodžio 31 d. |
| 1. | Bendras darbuotojų skaičius | 54 |
| 2. | Pedagoginių darbuotojų skaičius: | 30 |
|  | vadovai | 1 |
|  | mokytojai (pagrindinės pareigos) | 19  |
|  | mokytojai (nepagrindinės pareigos) | 11 |
|  | pagalbos mokiniui specialistai (psichologas, soc. pedagogas, spec. pedagogas, logopedas, mokytojo padėjėjas, bibliotekininkas ir t. t.) | Soc. pedagogas – 1Logopedas – 1Spec. pedagogas – 1Bibliotekininkas – 1 |
| 3. | Atestuotų pedagoginių darbuotojų skaičius: | 17 |
|  | turinčių eksperto kvalifikacinę kategoriją | - |
|  | turinčių mokytojo metodininko kvalifikacinę kategoriją | 17 |
|  | turinčių vyresniojo mokytojo kvalifikacinę kategoriją | 8 |
|  | turinčių mokytojo kvalifikacinę kategoriją | 2 |
| 4. | Neatestuotų pedagoginių darbuotojų skaičius | 2 |

 1.4. Metinio veiklos plano įgyvendinimas.

Naujamiesčio gimnazijos 2017–2019 metų strateginio plano tikslai – užtikrinti valstybės, visuomenės keliamus reikalavimus atitinkantį mokinių ugdymą ir ugdymą(si), telkti mokyklos bendruomenę, tobulinti ir kurti saugias ir kūrybiškumą skatinančias ugdymo(si) aplinkas, gerinti ugdymo kokybę. Strateginio plano įgyvendinimo stebėsena ir strateginio plano įgyvendinimo rezultatai direktoriaus, veiklos kokybės įsivertinimo grupės buvo pristatomi mokytojų tarybos susirinkimuose. Tokiu būdu bendruomenė turėjo galimybę stebėti ir vertinti, kaip buvo įgyvendinami strateginiai tikslai, ir teikti siūlymus bei pageidavimus. Kiekvienais metais direktoriaus iniciatyva vykdomas gimnazijos veiklos kokybės įsivertinimas. 2018–2019 m. m. įsivertinant veiklą buvo naudojamas teminis vertinimas: teminiam įsivertinimui pasirenkama sritis, tema ar veiklos aspektas atidesniam kokybės būvio tyrinėjimui. Duomenims rinkti ir jiems apdoroti naudojama Nacionalinės mokyklų vertinimo agentūros tiesioginė internetinė sistema [www.iqesonline.lt](http://www.iqesonline.lt). 2019 metų veiklos plano įgyvendinimas įvertintas labai gerai. Veiklos kokybės įsivertinimo rezultatai teigiami ir 90 % sėkmės kriterijų įgyvendinta.

Gimnazijos 2020–2022 metų prioritetai: mokyklos kultūra ir sveika, saugi ugdanti aplinka. Mokytojai planuodami gimnazijos ateitį numatė galimybes ir įstaigos struktūriniams pokyčiams.

 1.5. Veiklos kokybės įsivertinimas.

2018–2019 m. m. gimnazijoje veiklos kokybės įsivertinimo grupė analizavo rodiklį –
2.3 „Mokymosi patirtys“. Išvados parengtos išanalizavus pamokų stebėsenos rezultatus, mokytojų dalyko planų turinį, mokinių, tėvų (globėjų, rūpintojų) ir mokytojų apklausos duomenis.

Stiprybės: mokiniai išmoktus dalykus, asmenines patirtis skatinami sieti su nauju ugdymosi turiniu, ugdymosi turinys siejamas su gyvenimiška patirtimi; mokymosi metodai, būdai, formos skatina mokinių smalsumą, entuziazmą, aktyvumą; tinkamos mokymosi priemonės, parengtos užduotys; pateiktys. Tobulintina: pamokos uždavinys ir mokinių įtraukimas; vertinimo ir įsivertinimo kriterijų numatymas, aptarimas su mokiniais; mokinių refleksijos organizavimas.

Gimnazijoje susitarta dėl planingos, nuoseklios ugdymo stebėsenos organizavimo
2019–2020 m. m., mokinių asmeninės pažangos stebėsenos rezultatų naudojimo pamokų procesui tobulinti ir pagalbos mokiniui teikimo bei tėvų (globėjų, rūpintojų) dalyvavimo galimybių mokinio ugdymo(si) procese.

**II. MOKINIAI (VAIKAI)**

 2.1. Mokinių skaičius:

|  |  |  |  |  |  |  |  |
| --- | --- | --- | --- | --- | --- | --- | --- |
| Praėjusieji ir ataskaitiniai metai (09-01) | Ikimokyklinio ir priešmokyklinio ugdymo grupės vaikai | 1–4 kl. | 5–8 kl. | 9–10 kl. | 11–12 kl. | Iš viso | Iš jų specialiųjų ugdymosi poreikių turintys mokiniai |
| 2018-09-01 | 0 | 58 | 57 | 34 | 21 | 170 | 53 |
| 2019-09-01 | 0 | 60 | 57 | 30 | 10 | 157 | 50  |

 2.2. Mokinių lankomumas:

|  |  |  |
| --- | --- | --- |
| Mokslo metaiPraėjusieji ir ataskaitiniai metai | Vidutiniškai 1 mokinys per mokslo metus praleido iš viso pamokų | Vidutiniškai 1 mokinys per mokslo metus praleido pamokų dėl nepateisinamų priežasčių |
| Vidut. | 1–4 kl.  | 5–8 kl.  | 9–10 kl. | 12 kl.  | Vidut. | 1–4 kl.  | 5–8 kl.  | 9–10 kl. | 12 kl.  |
| 2018–2019 m. m. | 84 | 48 | 58 | 126,8 | 106,1 | 28 | 1,4 | 11,5 | 35,2 | 64 |
| 2019–2020 m. m. (I pusm.) | 40 | 22,5 | 33,7 | 55,9 | 47,6 | 5,7 | 0,32 | 1,9 | 6,4 | 10,5 |

 2.3. Šeimos:

|  |  |  |
| --- | --- | --- |
| Šeimos | Mokinių, gyvenančių šeimose, skaičius | Proc. nuo mokinių skaičiaus |
| Socialiai remtinos šeimos | 42 | 26,8 |
| Socialinės rizikos šeimos | 2 | 1,3 |

 2.4. Mokiniai, palikti kartoti ugdymo programos kursą:

|  |  |
| --- | --- |
| Skaičius | Proc. nuo mokinių skaičiaus |
| 0 | 0 |

 2.5. Mokiniai, gaunantieji nemokamą maitinimą:

|  |  |
| --- | --- |
| Mokinių skaičius | Proc. nuo mokinių skaičiaus |
| 42 | 26,8 |

 2.6. Neformalusis vaikų švietimas:

|  |  |  |
| --- | --- | --- |
| Lankančiųjų mokinių skaičius | Mokykloje proc. nuo mokinių skaičiaus | Už mokyklos ribų proc. nuo mokinių skaičiaus |
| 124 | 61 % (95) | 48 % (75) |

 2.7. Olimpiados, konkursai ir kiti renginiai:

|  |  |  |  |
| --- | --- | --- | --- |
| Rajono | Regiono | Šalies | Tarptautiniai |
| Dalyvavusiųmokiniųskaičius | Prizininkų / laureatų skaičius | Dalyvavusiųmokiniųskaičius | Prizininkų /laureatų skaičius | Dalyvavusiųmokiniųskaičius | Prizininkų /laureatų skaičius | Dalyvavusiųmokiniųskaičius | Prizininkų /laureatų skaičius |
| 150(skaičiuoja-mi mokiniai, dalyvavę keletą kartų) | 85(įskaičiuotas ir komandinis skaičius) | 10 | 2 | 50 | 10 | 85(skaičiuoja-mi mokiniai, dalyvavę keletą kartų) | 2 |

 2.8. Projektai:

|  |  |  |  |
| --- | --- | --- | --- |
|  | Rajono | Šalies | Tarptautiniai |
| Vykdytų projektų skaičius | 11 | 4 | 7 |
| Dalyvavusių mokinių skaičius | 156 | 80 | 80 |
| Proc. nuo bendro mokinių skaičiaus | 100 | 51,2 | 51,2 |

 2.9. Mokiniai, turintieji specialiųjų ugdymosi poreikių:

|  |  |
| --- | --- |
| Skaičius mokykloje | Proc. nuo mokinių skaičiaus |
| 2018–2019 m. m. – 60 | Didelių poreikių | Vidutinių poreikių | Nedidelių poreikių |
| 2,4 % (4) | 9,5 % (16) | 23,8 % (40) |
| 2019–2020 m. m. – 64  | 2,5 % (4) | 9,6 % (15) | 28,7 % (45) |

**III. INFORMACIJA APIE MOKINIŲ VEIKLOS REZULTATUS**

 2, 4, 6 ir 8 klasių mokiniai dalyvavo Nacionalinio egzaminų centro NMPP tyrime.

 Matematikos, skaitymo, rašymo 2 klasių mokinių pasiekimų patikrinime vidutiniškai surinktų taškų dalis (proc.):

|  |  |  |  |  |
| --- | --- | --- | --- | --- |
| Testuoti dalykai | Didmiesčių mokyklų rezultatas | Kaimo mokyklų rezultatas | Gimnazijų rezultatas | Naujamiesčio gimnazijos rezultatas |
| 2019 | 2019 | 2019 | 2019 |
| Matematika | 80,7 % | 73,2 % | 75,5 % | 70,9 % |
| Skaitymas | 84,7 % | 77,7 % | 80,1 % | 78,8 % |
| Rašymas I dalis | 77,0 % | 70,6 % | 72,4 % | 69,4 % |
| Rašymas II dalis | 82,0 % | 74,2 % | 76,9 % | 73,7 % |

 Matematikos, skaitymo, rašymo ir pasaulio pažinimo 4 klasių mokinių pasiekimų patikrinime vidutiniškai surinktų taškų dalis (proc.):

|  |  |  |  |  |
| --- | --- | --- | --- | --- |
| Testuoti dalykai | Didmiesčių mokyklų rezultatas | Kaimo mokyklų rezultatas | Gimnazijų rezultatas | Naujamiesčio gimnazijos rezultatas |
| 2019 | 2019 | 2019 | 2019 |
| Matematika | 65,9 % | 50,4 % | 55,4 % | 72,3 % |
| Skaitymas | 62,7 % | 49,6 % | 54,1 % | 69,2 % |
| Rašymas  | 62,7 % | 44,6 % | 52,6 % | 69,4 % |
| Pasaulio pažinimas | 54,3 % | 44,8 % | 48,2 % | 69,4 % |

 Matematikos, skaitymo, rašymo 6 klasių mokinių pasiekimų patikrinime vidutiniškai surinktų taškų dalis (proc.):

|  |  |  |  |
| --- | --- | --- | --- |
| Testuoti dalykai | Kaimo mokyklų rezultatas | Gimnazijų rezultatas | Naujamiesčio gimnazijos rezultatas |
| 2019 | 2019 | 2019 |
| Matematika | 39,3 % | 43,5 % | 47,5,8 % |
| Skaitymas | 46,4 % | 50,3 % | 62,2 % |
| Rašymas | 28,9 % | 43,6 % | 55,9 % |

 Matematikos, skaitymo, rašymo, gamtos ir socialinių mokslų 8 klasių mokinių pasiekimų patikrinime vidutiniškai surinktų taškų dalis (proc.):

|  |  |  |  |  |
| --- | --- | --- | --- | --- |
| Testuoti dalykai | Didmiesčių mokyklų rezultatas | Kaimo mokyklų rezultatas | Gimnazijų rezultatas | Naujamiesčio gimnazijos rezultatas |
| Matematika | 48,4 % | 41,3 % | 46,5 % | 57,9 % |
| Skaitymas | 58,1 % | 45,7 % | 54,4 % | 68,3 % |
| Rašymas  | 43,5 % | 33,6 % | 41,6 % | 55,5 % |
| Gamtos mokslai | 50,7 % | 42,8 % | 46,7 % | 62,8 % |
| Socialiniai mokslai | 52,3 % | 43,8 % | 48,5 % | 61,7 % |

 Matematikos ir gamtos mokslų 8 klasių mokinių pasiekimų patikrinime vidutiniškai surinktų taškų dalis:

|  |  |  |  |  |
| --- | --- | --- | --- | --- |
| Testuoti dalykai | Didmiesčių mokyklų rezultatas | Kaimo mokyklų rezultatas | Gimnazijų rezultatas | Naujamiesčio gimnazijos rezultatas |
| Matematika | 528 | 474 | 503 | 470 |
| Gamtos mokslai | 520 | 485 | 502 | 502 |

 8 klasės mokinių matematikos pasiekimai pagal grupes: žemesnieji – 27,3 %, žemesnieji vidutiniai – 36,4 %, aukštesnieji vidutiniai – 18, 2 %, aukštesnieji – 18, 2 %. Gamtos mokslų: 1 grupės 18, 2 %, 2 grupės – 36,4 %, 3 grupės – 27,3 %, 4 grupės – 18, 2 %.

 2019 m. II klasės mokinių PUPP patikrinimo rezultatai:

|  |  |  |  |
| --- | --- | --- | --- |
| Dalykas | Mo-kinių sk. | Įvertinimas | Vi-dur-kis |
| 1 | 2 | 3 | 4 | 5 | 6 | 7 | 8 | 9 | 10 |
| Lietuvių kalba ir literatūra | 13 | 0 | 323 % | 0 | 430,8 % | 0 | 17,7 % | 215,4 % | 215,4 % | 17,7 % | 0 | 5,2 |
| Matematika | 13 | 0 | 215 % | 17,7 % | 323 % | 323 % | 0 | 323 % | 0 | 0 | 17,7 % | 5 |

 2019 m. valstybinių brandos egzaminų rezultatai:

|  |  |  |  |
| --- | --- | --- | --- |
| Abiturientų, laikančių valstybinius brandos egzaminus skaičius | Laikančių valstybinius brandos egzaminusskaičius, tenkantisvienam mokiniui | Išlaikytų valstybinių brandos egzaminų proc. | Įvertinimų86–100proc. |
| 7 | 2,7 | 100 | 5,3 |

**IV. PEDAGOGŲ PASIEKIMAI**

 4.1. Pedagogų kvalifikacijos tobulinimo prioritetai.

Mokytojų bendruomenės sutarimu, mokytojų kvalifikacijos tobulinimo prioritetai: dalijimasis gerąja asmenine patirtimi, atliekant veiklos pamokoje įsivertinimą, organizuojant nuoseklią ugdymo stebėseną; mokinio asmeninės pažangos stebėsenos stiprinimas.

 4.2. Pedagoginės veiklos pasiekimai (mokytojų dalyvavimas šalies ir užsienio projektuose, publikuoti leidiniai, vesti seminarai ir kt.).

 Daugiau kaip 70 % mokytojų aktyviai dalyvavo kvalifikacijos tobulinimo renginiuose, mokymuose, dalis organizavo asmeninės patirties sklaidą. Dalyvavo projektuose ir pedagoginę darbo patirtį pristatė tarptautinėse konferencijose. Dvi pradinių klasių mokytojos ir bibliotekininkė dalyvavo tarptautinėse konferencijose ir skaitė pranešimus Skopyje (Šiaurės Makedonija) ir Florencijoje (Italija), pristatė savo darbo patirtį Panevėžio rajono švietimo centro kvalifikacijos tobulinimo renginiuose.

 Mokytojai yra parengę 26 individualias gerosios darbo patirties sklaidos programas.

 Mokytojai ugdymo procesą organizavo integruodami į turinį Lietuvos Respublikos Seimo paskelbtas 2019 metų temas. Vietovardžių metams organizuotas projektas, sukurta ir išleista knyga „Po Naujamiesčio kraštą sakmių takais“. Lietuvos nepriklausomybės kovų atminimo metams organizuota kino filmo „Kaip mes žaidėme revoliuciją“ peržiūra, aptarimas ir analizė drauge su režisieriumi A. Blaževičiumi, edukacinė išvyka į Bistrampolį „Istorijos puslapiai atgyja“. Kunigo ir rašytojo, visuomenės veikėjo Juozo Tumo-Vaižganto 150-osioms gimimo metinėms skirtas kūrybinis projektas, kurio metu vyresniųjų klasių mokiniai kūrė filmą „Vaižgantas ir Naujamiestis“, vyko renginiai ir edukacinės programos „Vaižganto epopėja multikultūriniu aspektu“, „Napalys darbus dirba“. Pasaulio lietuvių metams organizuota fotosesija „Trys spalvos lietuviui brangiausios“, mokinių kūrybos „Širdies giesmė pavasariui, lietuviui ir Lietuvai“ pristatymai. Gimnazijos darbuotojai, mokiniai ir tėvai (globėjai, rūpintojai) parengė kalėdinę-literatūrinę misteriją „Meilės duetai“, skirtą Mokyklų bendruomenių metams 2020 m. Renginių, skirtų 2019 m., sumanytoja ir daugumos jų organizatorė lietuvių kalbos ir teatro mokytoja metodininkė Jurgita Klimavičiūtė. Mokytoja Lietuvos mokslų akademijoje apdovanota Lietuvių kalbos komisijos padėkos raštu už lietuvių kalbos puoselėjimą.

 Mokytojai aktyviai rengė edukacinių, socialinių projektų paraiškas ir dalyvavo įvairioje projektinėje veikloje, stiprinančioje ugdymo proceso organizavimą ir mokinių asmeninę pažangą. Projektai „Sveikatos avilys“ ir „Sveikatos auginimo kelias“ suteikė galimybę įsigyti sporto inventoriaus, kurti infrastruktūrą, organizuoti sportines veiklas, sveikatinimo programas visai gimnazijos ir miestelio bendruomenei. Projektų partneris – Naujamiesčio piliečių draugija. Prasidėjo mokytojų savarankiškai parengtas projektas „Erasmus+“ KA1 Nr. 2019-1-LT01-KA101-060285 „Kalbų spalvos“, skirtas mokytojų užsienio kalbos įgūdžiams stiprinti. Matematikos ir užsienio kalbų mokytojai vykdė keturis eTwining projektus, skirtus mokinių matematikos gebėjimams ir komunikavimo įgūdžiams stiprinti. Gimnazija už projektą „The muzic of eguations“ pripažinta „Geriausia Lietuvos eTwining“ mokykla 2019“ (pažymėjimas Nr. 8485).

 Visa mokytojų veikla buvo pristatoma gimnazijos interneto puslapyje <https://nvmokykla.lt/>, Panevėžio rajono bendruomenių savaitraštyje „Tėvynė“, Gerųjų naujienų televizijos reportažuose.

**V. FINANSAVIMAS**

|  |  |  |
| --- | --- | --- |
| Eil. Nr. | Gauta lėšų įstaigos veiklai | Eur |
| 1. | Savivaldybės ir valstybės biudžeto  | 624 870,43 |
| 2. | Gyventojų pajamų mokesčio 2 % | 474,03 |
| 3. | Savivaldybės remiamiems projektams vykdyti  | 1 180,00 |
| 4. | ŠMSM remiamiems projektams vykdyti | 18 925,80 |
| Eil. Nr. | Panaudotos lėšos | 642 300,66 |
| 1. | Darbo užmokesčiui ir soc. draudimui | 487 841,98 |
| 2. | Mokinių maitinimui  | 15 740,07 |
| 3. | Ryšių paslaugoms | 1 313,53 |
| 4. | Transportui (be mokinių pavėžėjimo)  | 2 142,42 |
| 5. | Komandiruotėms iš biudžeto  | 297,74 |
| 6. | Mokinių pavėžėjimui  | 13 993,27 |
| 7. | Prekėms, mokymo priemonėms ir paslaugoms  | 34 182,64 |
| 8. | Ilgalaikio turto remontui  | 11 390,45 |
| 9. | Kvalifikacijos kėlimui  | 1 201,40 |
| 10. | Komunalinėms paslaugoms  | 55 081,34 |
| 11. | Informacinių technologijų prekėms ir paslaugoms | 1 500,00 |
| 12. | Darbuotojų sveikatos tikrinimui  | 200,00 |
| 13 | Ilgalaikio turto įsigijimo išlaidos | 10 015,18 |
| 14.  | Darbdavių socialinė parama (nedarb. už 2 d. d. ir kelionės išlaidų kompensavimas) | 7 400,64 |

**VI. PROBLEMOS IR JŲ SPRENDIMO BŪDAI**

 Problemos gimnazijoje 2019 m. nepasikeitė.

 Gimnazijos pastato renovacija. Būtinas pastato apšiltinimas, vidaus patalpų remontas, elektros instaliacijos pertvarkymas. Gimnazijos pastato patalpų planavimas nėra racionalus, todėl nepatogus ugdymo procesui. Pradinio ugdymo kabinetuose nėra kriauklių, kūrybinėms pamokėlėms vanduo nešamas kibirais iš artimiausio tualeto.

 Teritorijos prie gimnazijos sutvarkymas. Gimnazijos vidinio ir paradinio (įėjimo į įstaigą) kiemo dangos nesaugios: vidiniame kieme suskeldėjęs, ištrupėjęs ir duobėtas asfalto paviršius, o paradinio kiemo (įėjimo į įstaigą) nelygus, su atsivėrusiais plyšiais betoninių plytelių paviršius. Pertraukų metu bėgiojant pradinių klasių mokiniams yra padidėjusi rizika susižeisti.

 Galimi sprendimo būdai: Panevėžio rajono savivaldybės investicinis projektas, skirtas gimnazijos pastato apšiltinimui, renovavimui. Savivaldybės lėšos ugdymo įstaigos kiemo dangoms pakeisti.

 Patvirtinu, kad pateikta informacija yra tiksli ir teisinga.

Mokyklos direktorė Daiva Dirsienė

PRITARTA

Mokyklos tarybos

2020 m. balandžio 30 d. posėdžio protokolas Nr. MT-3

SUDERINTA

Panevėžio rajono savivaldybės administracijos

Švietimo, kultūros ir sporto skyriaus vedėjas

Algirdas Kęstutis Rimkus